b'\n_START_ARTICLE_\nFiesole\n_START_PARAGRAPH_\nFiesole er et sted og en kommune med vel 14\xc2\xa0000 innbyggere, ca. 8 km nord\xc3\xb8st for Firenze i den italienske regionen Toscana. Stedet er ber\xc3\xb8mt for sin vakre beliggenhet og storslagne utsikt, og er derfor et popul\xc3\xa6rt turiststed.\n_START_SECTION_\nHistorie og monumenter\n_START_PARAGRAPH_\nFiesole ble antakelig grunnlagt i det 9.-10. \xc3\xa5rhundre f.Kr. av etruskerne. Stedet omtales f\xc3\xb8rste gang i 283 f.Kr. i forbindelse med en romersk erobring. I 405 e.Kr. overtok germanske horder, og ble s\xc3\xa5 uavhengig i flere hundre \xc3\xa5r. De var alltid overskygget av Firenze; florentinerne erobret dem i 1125. I dag finnes rester av etruskiske murer, romerske bad, et romersk teater samt en kirke (Chiesa di San Francesco) fra 1028 i romansk stil, og et r\xc3\xa5dhus fra det 14. \xc3\xa5rhundre.'